《丙午十一月内侄张世卿茂才宅桂花盛开因赋 其一》
明代·孙继皋

老桂飘香晚更奇，重开不怕朔风吹。请看璧月临长至，可让中秋午夜时。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。